open-index/open-wikipedia-markdown huggingface dataset:
Санџагин Бајар

**Санџагин Бајар** (монголски:*Санжаагийн Баяр*) е монголски политичар и сегашен премиер на Монголија.

## Политичка кариера
Бајар се приклучил кон Монголската Народна револуционерна Партија во 1988 година. Станал Генерален Секретар на партијата во 2005 и е избран за претседател на партијата на конгрес во 2007. Исто така според тој конгрес Бајар станал и премиер на Монголија. Парламентот го назначил за премиер на Монголија на 22 ноември 2007 година со 67 гласа за.

Категорија:Политика на Монголија
Категорија:Премиери на Монголија
Категорија:Апсолвенти на Московскиот државен универзитет
Категорија:Живи луѓе
Категорија:Родени во 1956 година
Политика на Монголија

**Политиките на Монголија** се одвиваат во рамките на полупретседателска претставничка демократска република со повеќепартиски систем. Извршната власт е во рацете на владата на Монголија. Законодавната власт е во рацете на двете институции владата и парламентот на Монголија. Судскиот систем е независен од двете напоменати.

*
Покраини во Монголија

**Покраините** се првата административна поделба на Монголија и често се наречени како *ајмази* (аймаг). Секоја монголска покраина е поделена на неколку области и секоја покраина си има свој главен град. Главниот град Улан Батор е поделен посебно како област. Името е добиено од монголскиот назив за *племе*.

## Покраини
thumb|500px|center|Покраините на Монголија




## Наводи

## Поврзано
* Области во Монголија
* Монголија

*
Категорија:Првостепени административни единици на земјите
Категорија:Списоци на административни единици на земјите
Државен завод за статистика

**Државниот завод за статистика** е самостојно владино тело, кое има основна задача да продуктира висококвалитетни и веродостојни статистички информации за Македонија. Основни производи на заводот се статистичките публикации во печатен облик, електронската дисеминација (електронските производи) и статистичките услуги. 
Основан е на 1 јуни 1945 и има седиште во Скопје.

## Историја
Државниот завод за статистка е формиран на 1 јуни 1945 година како **Македонски федерален статистички уред**. За прв директор тогаш е именуван правникот **Атанас Трпковски**. Тогаш заводот функционирал само со две одделенија и тоа *одделение за статистика на општествените дејности и одделение за статистика на стопанските дејности*. Современиот завод функционира со 7 сектори и многу одделенија и пододделенија.

## Задачи на заводот

Државниот завод за статистика е самостојна стручна организација чија  надлежност и делокруг на работа се уредени со Законот за организација и работа на органите на државната управа  и Законот за државната статистика.

Во согласност со Законот за државната статистика, Државниот завод за статистика,  врз научни основи, на државните органи, локалната самоуправа, деловните субјекти, јавните претпријатија, јавните служби и на други корисници им обезбедува информации за состојбите и движењата на националната економија, човечките ресурси, демографијата, заштитата на животната средина и во други области.

Државниот завод за статистика е одговорен за продуцирање на официјалната статистика во Македонија, а воедно е и координатор на статистичкиот систем во Македонија. Оваа улога Државниот завод за статистика ја реализира во соработка со други субјекти - овластени носители кои, исто така, се одговорни за продуцирање на официјална статистика во рамките на своите утврдени надлежности.

Државниот завод за статистика е носител на меѓународната статистичка соработка. Во таа насока, значајни се напорите на Заводот за хармонизација на статистичкиот систем на земјата со статистичките системи на земјите од Европската унија, а во функција на задоволување на  домашните и странските корисници со споредливи статистички податоци.

## Наводи

## Надворешни врски
* Државен завод за статистика на Македонија

Категорија:Државни органи на Република Македонија
Македонија
Орхон (покраина)

**Орхон** *()* е една од 21 покраини на Монголија, сместена во северниот дел на Монголија. Главен град на провинцијата е Ерденет.

Покраината се одделила од покраината Булган во 1994 за да се формира нова административна единица со главен град Ерденет.

## Административна поделба

* - вклучувајќи го и главниот град Ерденет

thumb|right|250px|Области во Орхон

## Наводи

Категорија:Покраини во Монголија
Категорија:Држави и територии настанати во 1994 година
Ангус Јанг

**Ангус МакКинон Јанг** (; р. 31 март 1955) — главен гитарист, песнописец и еден од основачите на австралиската хард рок група AC/DC. Тој е познат по своите диви, енергични настапи на сецената и својата школска униформа со која настапува. Тој е рангиран на 96-то место на Роулинг Стоуновата список на „*100 Најдобри Гитаристи на Сите Времиња*“.

## Животопис
Јанг е роден во Шкотска, како едно од седумте деца на Вилијам и Маргарет Јанг. Во 1963 година заедно со фамилијата се преселуваат во Австралија каде на 15 годишна возраст завршува со школување. Под влијание на неговиот брат се развива во него желбата за музика. Сѐ започна кога неговата мајка за Божиќ им купи акустични гитари нему и на неговиот постар брат Малколм. Јанг се посветил на гитарата и напорно вежбал

, свирејќи познати хитови на легендите како Чак Бери, Елвис Присли и Роберт Џонсон. Поканет од неговиот брат Малколм да му се придружи на новоформираната група, тој се согласува.[thumb|left|220 px|Ангус Јанг со [Бон Скот, 1979]]

Хоби на Ангус му е цртање на пејзажи. Тој е голем противник на спортот и дрогата, единствено е пушач на цигари. За време на концерти тој го презентира својот „пајкин ôд“(„duck-walk“), преземен од Чак Бери. Огромно влијание врз неговиот начин на свирење имаа гитаристи како Чак Бери и Мади Вотерс. Тој е еден од пониските гитаристи, висок е само 157 сантиметри.

Иако е сметан за еден од најдобрите гитаристи во светот , тој признава дека неговиот брат Малколм е подобар. Во еден од разговорите со него тој вели дека не видел посилна десна рака од Малколмовата.

## Опрема
Јанг користи две „Гибсон СГ Стандард“(Gibson SG) гитари, едната е од 1964, а другата од 1968 година. Марката на жиците кои ги користи се „Ерни“(Ernie Ball RPS Power Slinky 9 - 42 ). Засилувачот му е марка „Маршал“(Marshall JMP 100Watt Master Volume Head) и звучниците „Marshall 1960A Slant Cabinet / 4x12, Marshall 1960B Straight Cabinet / 4x12“.

## Надворешни врски
* Официјално мрежно место на ac/dc
* Интервју на Ангус Јанг на gibson.com 

Категорија:Рок-гитаристи
Категорија:Австралиски рок-музичари
Категорија:Хард-рок-музичари
Категорија:Живи луѓе
Категорија:Родени во 1955 година
Мраморно Море

мини|Мапа на Мраморното Море.
**Мраморно Море**(тур. *Marmara Denizi*) е море кое е дел од Средоземното Море. Се наоѓа помеѓу Балканскиот Полуостров и Мала Азија; преку Босфор се поврзува со Црно Море, а преку Дарданелите со Егејското Море. Мраморното Море има површина од 11 472&nbsp;км2, а најголемата длабочина достигнува 1355 м. Температурта на површината на водата изнесува од 8-9&nbsp;°C на зима, до 23-24&nbsp;°C па дури и до 29&nbsp;°C во лето. Соленоста на морето изнесува од 20% до 26‰. Во југозападниот дел на морето се наоѓа островот Мармара, познат по своите резерви на мермер, од чие име потекнува името на морето.

Категорија:Мориња во Турција
Категорија:Мориња во Европа
Категорија:Мориња во Азија
Скок во далечина

thumb

**Скок во далечина** во атлетиката, е спортска дисциплина во која спортистите покажуваат еден скок во залет, постигнуваат што подалечен скок. Скокачот во далечина има шест обиди за скок.

Ова атлетска дисциплина во машката конкуренција,била веќе на првите модерни Олимписки игри во Атина 1896. Скок во далечина за жени се брои во олимписките дисциплини дури од 1948 година.Измеѓу 1900 и 1912 олимписка дисциплина било и скок од место,т.е. без залет.

Најславни скокачи во далечина се Џеси Овенс (8,13 м. во 1936.), Боб Бимон (8,90 м. во 1968.), Карл Луис (8,87 м. во 1991.) и Мајк Пауел (8,95 м. во 1991.). Карл Луис скокнал преку 9 метра од престапот, и 8,91 појак од ветерот, па тие резултати не се признаени.
  
Светски рекорди 
 
За мажите:

8,95 m. - Мајк Пауел (СП во Токио 30 август 1991.) 

За жени:

7,52 m. - Галина Чистјакова,(Ленинград 11. јуни 1988.) 

Скокови во далечина обично се изведуваат на стадиони во склоп на атлетските такмичења (гран при),каде што типични (фудбалски) стадиони околу тревникот имаат атлетски стази од 400 м, терен за куглање и скокалиште за скок во далечина и троскок.Скокалиштето за скок во далечина се состои со залет од ~ 50 м и дупка со песок долга ~ 10 м.

Категорија:Атлетика
Ѓоко Георгиев

**Ѓоко Ѓеоргиев** ( - ) — еден од клучните луѓе и најмаркантните личности на македонската забавно-музичка естрада, особено во нејзините најрани денови. 

Роден е во Битола. Георгиев бил доајен на нашето радио-водителство и водител на првите контактни програми на Македонското Радио, продуктивен и широко популарен музички новинар и репортер, автор на над 3.000 текстови за популарни мелодии и стотини осврти и рецензии како и соработник-музички новинар на „Нова Македонија“, „Вечер“, „Журнал“, „Екран“ и други специјализирани ревии. 

Неколку децении бил популарен водител на култните емисии „Три гонга“ и „Средби низ музика“ кои станаа синоним за популарноста на Радио Скопје и далеку надвор од границата на нашава република. Бил директор на првите Скопски фестивали на забавна музика, долгогодишен уредник на Редакцијата за забавна музика при Радио Скопје. 

Со својот специфичен глас тој буквално успеваше да закова пред радиоприемниците огромен аудиториум и како таков беше присутен речиси во секој дом, следен со страст од многу генерации. Меѓу другото, Ѓоко Ѓеоргиев е добитник на низа најпрестижни признанија од оваа област, како и носител на Наградата за животно дело, која слушателите на Радио Буба Мара му ја доделија во 1999 година.  

Категорија:Македонски текстописци
Категорија:Македонски водители
Категорија:Македонски музички критичари
Категорија:Луѓе од Битола
Битка кај Трафалгар

**Битката кај Трафалгар** (21 октомври 1805) била водена помеѓу Британската кралска морнарица и здружената флота на Франција и Шпанија како дел од Наполеоновите битки (1803-1815). Оваа битка била најрешителната победа дотогаш на Британците, и ја предодредила британската поморска доминација во XIX век. 27 воени бродови предводени од адмиралот Хорацио Нелсон ги победиле 33-те француски и шпански бродови предводени од францускиот адмирал Пјер Вилнев. Битката се одиграла на југозападниот брег на Шпанија, кај Кадис, близу ‘ртот Трафалгар (). Поразената флота на французите и шпанците изгубила вкупно 22 брода, а победниците ниту еден.

Нелсон применил една нова тактика, наместо да ја постави флотата паралелно со противничката, тој ја поставил нормално на неа и со тоа се здобил со предност и покрај бројната надмоќ на непријателот.

Нелсон бил смртно ранет во битката, но останал како најголем поморски воен херој на Британија. Адмиралот Пјер Вилнев бил заробен заедно со неговиот брод Букентаур. Шпанскиот адмирал Федерико Гравина избегал со остатокот од флотата, но починал по неколку месеци од раните здобиени во битката.

Во чест на победата во оваа битка и јуначката смрт на адмиралот Нелсон, во 1843 г. на плоштадот Трафалгар во Лондон е поставен Нелсоновиот столб, дело на архитектот Вилијам Реилтон.

## Надворешни врски

* Интерактивен водич: презентација од Гардијан за Битката кај Трафалгар
* Видео (42 мин.) од рекреирање на Битката кај Трафалгар во Портсмут, на 28 јуни 2005

Категорија:Судири во 1805 година
Категорија:Битки во Наполеоновите војни
Оригано

**Оригано** е род со околу 20 видови на ароматични растенија во фамилијата на усноцветни, кој потекнува од Средоземниот регион. Родот вклучува некои важни зачински билки, вклучувајќи ја мајораната и обичното оригано.

Видовите од овој род се користат како храна од страна на ларвите на некои пеперутки, вклучувајќи ја и *[[Coleophora|Coleophora albitarsella]]*.

## Надворешни врски

* Herb Society of America Fact Sheet: Oregano & Marjoram (pdf) 
* Origanum dictamnus 

Категорија:Усноцветни
Категорија:Таксони опишани од Карл Линеј
Обично оригано

**Обичното оригано** или **див мајорам** (науч.: *Origanum vulgare*) — вид на оригано кој потекнува од Европа (нејзиниот средоземен дел) и од јужна и средна Азија. Тоа е повеќегодишно растение кое расте 20 до 80&nbsp;cm во височина, со наспрамни листови долги од 1 до 4&nbsp;cm. Цветовите се розови, долги 3–4&nbsp;mm и се издигнуваат од исправени боцки. Името на овој вид доаѓа од грчкиот збор *origanon* -  со значење планина. 

left|thumb|Обично оригано кое расте на поле.
Подвидовите на *Origanum vulgare* се важни хранливи растенија. Тие најчесто се користат во грчката и италијанско-американската кујна. Листовите се користат во готвењето, а исушената билка како зачин.

Обичното оригано често се користи во доматните сосови. Заедно со босилекот, придонесува за исклучителниот карактер на многу италијански јадења (како пицата, на пример).

Сличните видови *Origanum onites* (Грција, Мала Азија) и *O. heracleoticum* (Италија, Балкански Полуостров, Западна Азија) имаат сличен вкус и миризба. Близок сродник на ова растение е мајоранот, но неговиот вкус е мошне поразличен.

## Други растенија кои се наречени „оригано“
* *[[Coleus amboinicus]]*, Кубанско оригано
* *[[Lippia graveolens]]*, Мексиканско оригано
* *[[Hedeoma patens]]*, Мало оригано
* *[[Poliomintha]] longiflora*, Рузмариново нане.

## Надворешни врски

* Flora Europaea: ''Origanum vulgare''
* ''Origanum vulgare''

Категорија:Усноцветни
Категорија:Лековити растенија
Категорија:Растенија опишани во 1753 година
Категорија:Флора на Европа
Категорија:Флора на Македонија
Потсахарска Африка

thumb|right|300px|Зелената боја ја претставува т.н. '''Црна Африка'''
**Потсахарска Африка** или **Супсахарска Африка** — подрачје во Африка кое се наоѓа јужно од Сахара, а се користи за означување на државите на Африка кои не се сметаат за дел на Северна или некои подрачја на Западна Африка
. Во Европа и Северна Америка во текот на XIX век Потсахарска Африка била позната како **[[Црнци|Црна]] Африка** или **Темна Африка**, поради расната разлика на населението.

## Наводи


Категорија:Региони во Африка
Категорија:Историски области
Тотемизам

[мини|десно|250п|[Тотем, во Стенли паркот, Ванкувер, Канада]]

**Тотемизам** потекнува од зборот *тотем* што на јазикот на северноамериканските индијанци значи *сродство (предок).*
Самиот збор укажува дека постоело верување дека одредена група луѓе потекнува (е во сродство) од некое животно, растение или некој предмет. 
Изборот на тотемот зависел од начинот на кој групата се стекнувала со средства за живот. Кај оние кои се занимавале со риболов, рибите или некое друго водно животно претставувале тотем (крокодил, морска птица) 
Кај тотемизмот, тотемското животно не е предмет на обожување поради своите природни особини, туку поради силите (духот) кое се сметало дека е внатре во него.

## Надворешни врски
* Animal Totems 

Категорија:Американски староседелци
Категорија:Антропологија
Категорија:Религија
Категорија:Религија во Северна Америка
Мајоран

мини|Мајоран во саксија
**Мајоранот** или ***Origanum majorana*** е многугодишно растение и полугрмушка со вкус на сладок бор и цитрус. Се нарекува и **сладок мајоран**, **јазлест мајоран** и ***Majorana hortensis***.

Името *мајоран* (старофранцуски *majorane*, средновековен латински *majorana*) не води директно потекло од латинскиот збор *maior* (главен).

Мајоранот се одгледува поради своите ароматични листови, свежи или суви, за кулинарски потреби; врвовите од растението се сечат кога растението цвета и се сушат полека на сенка. Често се користи во комбинација со зачините *[[Herbes de Provence]]* и *[[Za'atar]]*.

## Одгледување
Мајоранот се одгледува поради ароматичните листови, кои се користат при готвење, свежи или суви. Листовите се сечат кога растението почнува да цвета, и се сушат во сенка. Во кулинарството често се користи во комбинација со други ароматични тревки при подготовка на супи, чорби, сосови, или за чај, а се користи и за подготовка на есенцијално масло. Содржи многу хемиски компоненти, меѓу кои борнеол, камфор и пинен. Може да се одгледува во градина или во саксија.

Како зачин најчесто се користи при подготовка на јагнешко месо, јадења од сирење, а се додава и при подготовка на домашните колбаси.

### Етерично масло од мајоран
Етеричното масло од мајоран се користи како аналгетик, анафродизијак, антиепилептик, антиоксиданс, антиспазмотик, антисептик, диуретик, седатив, и друго. Маслото може да се употреби преку инхалација, бањање, масажа, или да се стави директно на отоци. Се користи за намалување на болка, подобрување на варењето, има антихипертензивно дејство, и го зајакнува нервниот систем и друго. Како хомеопатски лек се користи против женски болести.

Во големо количество може да предизвика наркотична состојба со појава на халуцинации.

## Сродни видови

* Обично оригано - се нарекува и див мајоран. Има посилен вкус.
* *Origanum onites* - критско оригано. Има слична употреба како и мајоранот.
* Француски мајоран - хибрид на мајоранот со обичното оригано, поотпорно на ладно, но помалку слатко.
* *[[Origanum pulchellum]]*.

## Наводи

## Надворешни врски

* ''Origanum majorana'' Список на хемикалии (Dr. Duke's Databases)
* ''Origanum majorana'' (Plants For A Future database)

Категорија:Усноцветни
Категорија:Лековити растенија
Категорија:Зачини
Категорија:Растенија опишани во 1753 година
Категорија:Билки
Матерка

[мини|десно|[Мајчина душичка (*Thymus serpyllum*)]]

**Матерка** () —  со околу 350 видови на ароматични многугодишни растенија и полугрмушки високи до 40 см, кои припаѓаат на семејството на усноцветните растенија. Членовите потекнуваат од умерените региони на Европа, Северна Африка и Азија. Стеблата се тенки и жичести, а листовите се многугодишни кај повеќето видови, наредени наспрамно, овални, целосни и мали, долги 4–20&nbsp;mm и најчесто ароматични. Цветовите се групирани во густи терминални главички, со нееднаква чашка, кај која горната усна е троделна, а долната е расцепена. Венчето е цевчесто, долго 4-10 мм, бело, розово или лилјаково.

Неколку видови од овој род се одгледуваат како кулинарски билки или украсни растенија. Најпознати растенија од овој род се мајчината душичка (*Thymus serpyllum*) и тимјанот (*Thymus vulgaris*).

Видовите од родот на матерката се користат како храна од страна на ларвите на некои пеперутки (*[[Chionodes|Chionodes distinctella]]*) и тврдокрилците *C. lixella*, *C. niveicostella*, *C. serpylletorum* и *C. struella*, од кои последните три се хранат исклучително со матерка.

## Ендемски видови во Македонија
Во Македонија виреат неколку ендемски видови од овој род:

* алшарска матерка (*Thymus alsarensis*)
* Емова матерка (*Thymus oehmianus*)
* караџичка матерка (*Thymus karadzicensis*)
* скопска матерка (*Thymus skopjensis*)

## Наводи

## Надворешни врски


Категорија:Усноцветни
Категорија:Таксони опишани од Карл Линеј
Вулсторп крај Колстерворт

[thumb|300px|[Вулсторп Манор, родната куќа на Исак Њутн]]
**Вулсторп крај Колстерворт** (англ. *Woolsthorpe-by-Colsterworth*) е селце во парохијата Колстерворт во грофовијата Линколншир, Англија. Најпознато е како родно место на англискиот научен великан Исак Њутн.

Вулсторп крај Колстерворт се наоѓа 170 км северно од Лондон, а 1 км западно од магистралата А1 (Една од главните северно-јужни магистрали во Велика Британија. Автопатот минува крај местото, кое самото се развило крај Големиот Северен Пат (*Great North Road*). Селцето се наоѓа 3-4 км од границата со грофовијата Лестершир, а 6 км од границата со Ратленд.

Селцето сега се наоѓа во пријатна, прилично рурална средина, но сепак има подолга историја како место важно по стопанското рударство и каменоломство.

Вулсторп Манор, родната куќа на Исак Њутн, е типична јоуманнска куќа од XVIII век, изградена од варовен камен, со придружни сточарско-полјоделски објекти од подоцнежно време. Денес таа е во сопственост на Националната задолжбина и е отворена за јавноста.

## Наводи
* Ordnance Survey.
* Geological Survey 1:50 000 Sheet 143.

## Надворешни врски
* Страница за Вулсторп крај Колстерворт  на мрежната страница на Задолжбината за културното наследство на Линколншир  

* Поштенски броеви: NG33 5xx

Категорија:Села во Линколншир
Категорија:Села во Обединетото Кралство
Рузмарин

**Рузмарин** () — мал род во кој припаѓаат дрвенести многугодишни растенија со зимзелени игловидни листови кои имаат многу пријатен мирис и арома. Овој род е дел од фамилијата на усноцветни растенија и потекнува од средоземниот регион.

Постојат само два вида во овој род - *R. officinalis* (или обичен рузмарин), распространет во средоземниот регион и *R. eriocalyx*, кој потекнува од северозападна Африка и јужна Шпанија. Последниот се разликува од добро познатиот обичен рузмарин по неговите помали листови кои се долги само 5-15 мм и широки помалку од 2 мм, како и по погустите влакнести цветни дршки. Тој е и понизок по раст, често под 25 см, и никогаш не достигнува височина од 1 м (*R. officinalis* достигнува и до 1,5 м, а понекогаш и до 2 м).

## Корисни својства
Рузмаринот е древен симбол на мудроста и со векови се употребувал за јакнење на мозочните функции. Тој содржи корнозинска киселина (СА), силен антиоксиданс што го неутрализира дејството на слободните радикали, така што помага во превенцијата на појава на мозочен удар и невродегенерација, а делува превентивно и кај Алцхајмеровата болест.

## Наводи

Категорија:Усноцветни
Категорија:Лековити растенија
Категорија:Градинарски растенија
Категорија:Медоносни растенија
Категорија:Таксони опишани од Карл Линеј
Категорија:Жалфија
Егин Гол

**Егин Гол** () е река во Монголија.
## Наводи

Категорија:Реки во Монголија
Елевација (перспектива)

[thumb|left|250px|Главна фасада на [Пантеон (Париз)|Пантеонот во Париз, од Жак-Жермен Суфло]]

**Елевација** (од лат. *elevatio*) е ортографска проекција на 3-димензионален од гледиште на од гледиште на хоризонтална рамнина крај тој предмет. Со други зборови, елевацијата е страничен поглед, гледан од напред, назад, лево или десно.

Елевацијата е најчесто практикуваната метода за прикажување на  конфигурацијата и деталите на 3-димензионален предмет во две димензии. Фасадите на зградите се прикажуваат со елевација во архитектонското и техничкото цртање.

Елевациите се најчест вид на проекција за приказ на изгледот на надворешноста на една зграда или градба. За оваа цел често се користат и перспективи. Елевацијата на една градба се бележи во однос на страните на светот на кои се протега; правецот од кој гледа набљудувачот. На пример. северната елевација на една зграда е страната која е најблиску свртена до географскиот север според компасот.  

Внатрешните елевации се користат за прикажување на детали во ентериерот како столаријата и украсите.

Во градежништвото, елевациите се неперспективни погледи на една градба. Тие се цртаат по размер, како би можеле да се извршат мерења од секој потребен аспект. Плановите можат да бидат во форма на бидат предни, задни и странични елевации. Во елевациите се назначени висините на гредите, позицијата на крајната наклонетост на земјиштето, надворешните дообработки, накосеноста на покривот и други детали потребни за оформување на обликот и надворешниот изглед на еден градежен објект.

## Поврзано
* Нацртна геометрија
* Проекција (геометрија)
* Ортографска проекција
* Нацрт

## Наводи

## Надворешни врски
* Како се читаат нацрти  
* Пример за елевација  
* Слики означени како „елевација“ на Flickr.com 

Категорија:Техничко цртање
Категорија:Нацртна геометрија
Категорија:Инженерство
Категорија:Архитектура
Смедерево

thumb|220px|Тврдина во Смедерево

**Смедерево** — град во Србија.

Категорија:Општини во Србија
Категорија:Градови во Србија
Црвена Црква

**Црквата на Свети Симон и Елена** (белоруски:Касцёл святых Сымона і Алены) исто така позната и како **Црвена Црква** и спаѓа во склопот на Римокатоличката црква. Се наоѓа на плоштадот на независноста во Минск, Белорусија. Црквата била изградена во периодот од 1905 до 1910. Црквата е изградена од црвени тули и нејзин архитект бил  Тамаш Паиждерски. За време на комунизмот била затворена и користена како филмско студио, а по падот на комунизмот повторно била отворена.

Категорија:Цркви во Минск
Категорија:Римокатолички цркви во Белорусија
Отава
Арапска џамија

**Арапската џамија** (турски: *Arap Camii*) — џамија која се наоѓа во Бејоглу, Истанбул, Турција.
мини|Внатрешност на џамијата
## Историја

На местото на оваа џамија во времето на Византија се наоѓала црква посветена на Света Ирина. Од тој објект денеска постои само еден мал дел од ѕидот. Верувањето дека џамијата била изградена во текот на Арапската опсада на градот е само легенда.

Во 1233 година, во времето ма Ќетвртата крстоносна војна и зазимањето на градот, црквата била посветена на Свети Павле и дадена на редот на Доминиканците. Според натписот на една надгробна плоча, храмот постоел пред 1260 година.

Во 1325 година црквата била повторно изградена и посветена на Свети Доменик, но месните жители продолжиле да го користат старото име за црквата..

По падот на градот во 1453 година под отоманска власт, црквата останала под управа на Џенова. Сепак, во периодот од 1475 до 1478 година, христијанскиот храм бил претворен во џамија по наредба на султанот Мехмед II. Во тој период џамијата била позната како Галата.

Кон крајот на векот, султанот Бајазит II им ја доделил оваа џамија на муслиманите од Шпанија, односно од ел-Андалус, кои избегале од шпанската реконквиста и се преселиле во Истанбул. По ова џамијата започнале да ја нарекуваат арапска, име кое е и денес зачувано.

Во 1731 година се случил голем пожар во реонот на Галата, па го зафатил и самиот храм. Така, во периодот од 1734 до 1735 година, џамијата била реновирена, биле променети прозорците во готски стил. Слично реновирање џамијата го добила по пожарот во 1808 година.

## Наводи

Категорија:Џамии во Бејоглу
Категорија:Претворени цркви во џамии во Истанбул
Категорија:Златен Рог
Категорија:Цркви и манастири во Цариград
Категорија:Готска архитектура во Турција
Штитоцветни

**Штитоцветни** () или *Apiaceae*) — семејство на ароматични растенија со шупливи стебла. Тука спаѓа кимот, магдоносот, морковот, коријандерот, копарот, кимот, анасонот, дивиот копар (сминдот), пашканатот, целерот и некои други видови. Ова е големо семејство со околу 300 родови и повеќе од 3000 видови. Првичното име *Umbelliferae* доаѓа од соцветието кое е во форма на сложен *умбел*, односно штит, збор што има ист корен со *umbrella* (чадор), поради очигледни причини.

## Опис

Малите цветови се радијално симетрични со 5 мали чашки, 5 венечни и 5 прашници. Семејството вклучува неколку високотоксични растенија, како што е кониумот. Многу растенија во ова семејство, како дивиот морков, имаат естрогенски својства и се користеле во народната медицина за контрола на раѓањето. Најпознат вид кој се користел за оваа намена е изумрениот џиновски див копар - силфион.

Ова семејство е тесно поврзано со *[[Araliaceae]]* и границите помеѓу овие фамилии останува нејасни. Некое скорешни класификациски системи ја вклучуваат *Araliaceae* во проширена *Apiaceae*, но ова не е прифатено од многу научници. Родовите *Hydrocotyle* и *Trachymene*, традиционално сместувани во *Apiaceae*, сега се дел од *Araliaceae*.

## Надворешни врски

* UVSC Herbarium - Apiaceae
* Umbellifer Resource Centre
* Umbellifer Information Server 
* Family Apiaceae  - Flowers in Israel
* Apiaceae of Chile, by Chileflora
Магдонос

**Магдонос** (науч. *Petroselinum crispum*) — светлозелено, двегодишно растение кое се користи како зачин. Потекнува од Иран. Тој е многу чест во блискоисточната, европската и американската кујна. Магдоносот се користи поради неговите листови, слично како и кориандерот (познат како *кинески магдонос* или *цилантро*), иако има поблаг вкус.

Две форми на магдонос се користат во исхраната: оној со извиткани листови и италијанскиот (или рамнолисен магдонос *P. neapolitanum*). Магдоносот со извиткани листови често се користи како гарнир. Рамнолисниот магдонос има појак вкус, што доаѓа од повисоката количина на етерични масла. Една состојка на етеричното масло е апиолот.

Друг тип на магдонос произведува многу подебели корења отколку видовите кои се одгледуваат поради нивните листови. Овој тип е чест во средна и источна Европа.

## Опис

мини|лево|Листови од магдонос

Градинскиот магдонос е светлозелено, мазно, двегодишно тревесто растение во умерените климатски подрачја, а едногодишно во суптропските и тропските подрчја.

Категорија:Штитоцветни
Категорија:Билки
Категорија:Лиснат зеленчук
Категорија:Коренест зеленчук
Категорија:Лековити растенија
Категорија:Целери
Дамдин Сухбатор (плоштад)

**Плоштадот „Дамдин Сухбатор“** () е главниот плоштад на Улан Батор во Монголија. Името на плоштадот е според големиот монголски херој Дамдин Сухбатор, водач во револуцијата од 1921 година. 
мини|Плоштадот Дамдин Сухбатор
Главните згради на плоштадот се зградата на владата, Голомт Банка, Централната Пошта, Културната Палата и до 2005 година мавзолеј на Сухбатор. Покрај статуата на Сухбатор во средината, можат да се најдат и други статуи на плоштадот како: статуи на Џингис Кан и две на генерали од војската на Џингис Кан, Џамсрангин Самбу на северозапад и Санџасуренгин Зориг на југозападната страна на плоштадот.

Категорија:Улан Батор
Категорија:Знаменитости во Монголија
Џамија Бајазид II

**Џамијата Бајазид II** () — џамија која се наоѓа во Истанбул, Турција. Џамијата била изградена во времето на отоманскиот султан Бајазит II. Во моментот се состои од два минариња.

## Историја

Оваа џамија била изградена во времето на Бајазит II и претставува втора по големина императорска џамија која била изградена во градот по неговото заземање од Отоманците. Претходно, за една од првите џамии кои биле изградени во градот по 1453 година била Фатих џамија, која била оштетена од силен земјотрес. Поради овој податок, Бајазитската џамија денеска има големо историско и архитектонско значење.

## Архитектура
thumb|лево|190px|Турбето на Бајазит II и Селџук Хатун
За архитектот на џамијата е малку познато. Се знае дека неговото име е Јакуб Сах Бин султан Сах. Во 1509 година џамијата била погодена од земјотрес, а по ова започнала поправка на нејзината кула. Во времето на Мимар Синан, во текот на 1573 до 1574 година, џамијата била повторно реновирана. Во текот на 1683 и 1764 година, двете минариња биле опожарени. Еден натпис на влезот од дворот сугерира дека поправките на истите била спроведена во 1767 година.

Зад џамијата се наоѓа една мала градина, која содржи турбе или гробница на султанот Бајазит II и неговата ќерка Селџук Хатун, како и на Големиот Визер Коџа Решид паша.. До градината се наоѓаат продавници, чии намена во почетокот била поддршка на џамијата. Поранешните јавни кујни на џамијата биле претворени во библиотека во времето на султанот Абдул Хамид II во 1882 година.

## Наводи

## Литература

*
*

## Надворешни врски

* 360 панорама 
* Archnet Site 

Категорија:Џамии во Фатих
Категорија:Архитектура од 16 век
Категорија:Куполи
Минаре

**Минаре** (арапски: منارة ) претставува вид кула во исламската архитектура која се наоѓа околу џамијата. Една од главните му функции е местото од каде мујезинот ги повикува верниците на молитва. Честопати минарето во исламот се нарекува „врата помеѓу небото и земјата“.

## Историја

[мини|лево|Врвот на минарето на џамијата во селото [Долни Дисан]]

Минарето не постоело во почетниот период на исламот. Се знае дека првата Џамија на Пророкот во времето кога била изградена, немала минаре. Во некои од најстарите џамии, како што е Големата џамија во Дамаск, минарињата служеле за посматрање и истите биле осветлени со факли. Од овде произлегло и името, на арапски нур значи светлина.

Во подоцнежни времиња основната функција на минарето била служи како место од кое муезинот се обраќал до верниците повикувајќи ги за молитва. Според хадиските преданија,верскиот повик на намаз го учел Билал (رضى الله عنه‎), еден од истакнатите асхаби и првите муезини, кој имал јак глас, кого требале да го слушнат повеќе луѓе на што поголема далечина. Поради тоа дури од тогаш се употребувал поиздигнат простор како гласот на муезинот би допирал што подалеку.

Во тек на времето, многумина се обидувале на минарето да му доделат бројни значења, така минарите се претставени како капии помеѓу земјата и небото, како елиф – арапската буква, која изгледа како вертикална линија, и стреми кон небесите, или како прстот на тевхидот - односно испружениот прст со кој муслиманите *'со ишарет*“ ја прикажуваат едноста на Алах (سبحانه وتعالى‎).

Во денешно време музеинот повикот не го упатува од минарињата, туку од мусалата, како главна просторија за молитва, преку микрофон и звучници. Од таа причина улогата на минарето во денешно време е повеќе традиционална и декоративна отколку практична.

## Минарето како мотив во уметноста
* „Минаре“ — песна на српскиот поет Милан Ракиќ.

## Наводи

Категорија:Исламска архитектура
Категорија:Џамии
Категорија:Турцизми
Џамија Дефтердар

**Џамијата Дефтердар** или џамија *Дефтердар Махмут Ефенди* е џамија која се наоѓа во Истанбул, Турција. Таа била изградена по наредба на Дефтердар Махмут Ефенди во околу 1500 до 1546 година. Истата била разрушена во 1997 година и повторно изградена во 2007 година.
## Наводи

Дефтердар
Категорија:Архитектура од 16 век
Категорија:Градби на Мимар Синан
Дивриги џамија

**Дивриги џамија и болница** (турски: *Divriği Ulu Cami ve Darüşşifa*) е џамија е медицински конплекс којшто се наоѓа во провинцијата Сивас, Турција. Овој комплекс бил изграден во 1299 година. Објектот од 1985 година бил вклучен во списокот на светско наследство на УНЕСКО.

Категорија:Сивас
Категорија:Светско наследство во Турција
Категорија:Архитектура на Анадолските бејлици
Џамија Ески Имарет

**Џамијата Ески Имарет** (турски *Eski Imaret Camii*) е поранешна православна црква која била претворена во џамија и која се наоѓа во Истанбул, Турција. Црквата била изградена во 1087 година од страна на Ана Даласена. По падот на Цариград црквата била претворена во џамија.

Верскиот објект се наоѓа во реонот Фатих, во населбата Зејрек.

## Историја

Црквата била изградена подоцна од 1087 година и тоа во времето на Ана Даласина, мајка на императорот Алексеј I Комнин, и тоа на врвот од четвртиот рид на градот. Верскиот објект служел како женаски манастир и бил посветен на Христос. Во манастирот Ана ги поминала последните денови од својот живот.

На 12 април 1204 година, во времето на Опсадата на градот, императорот Алексеј V Дука своите војски ги распоредил блиску до манастирот. Од таа позиција тој слободно ги гледал позициите на венецијанската флота. По зазимањето на градот, манастирот доживеал голем грабеж, по кое станал Бенедиктски манастир. Така, во времето кога градот бил во составот на Латинското Царство, манастирот бил католички.

По зазимањето на градот од страна на Отоманците во 1453 година, црквата била претворена во џамија, а манастирските објекти биле користени како медреси, јавни кујни и слично. Од овде доаѓа и самото име на џамијата. По зазимањето на градот, џамијата Фатих започнала да се гради, а при изградбата била користена кујната од оваа џамија. Поради ова, денешната џамија се нарекува Ески имарет (имарет на турски значи кујна).

Во текот на османлиската ера, комплексот бил на неколкупати опожаруван и повторно ренивиран. До 1970 година, објектот бил користен како медреса, која ја направило скоро недостапна за проучување. По 1970 година, џамијата била затворена и подложена на реставрација под раководство на турскиот архитект Фикрет Чухадароглу. Но и покрај ова, зградата останала во многу лоша состојба.

## Галерија

File:InsideEskiImaretMosque.jpg|Внатрешност на џамијата
File:Eski Imaret Camii 6162.jpg|Поглед кон џамијата
File:Eski Imaret Camii 9707.jpg|Ходникот во џамијата
File:Eski Imaret Camii 9709.jpg|Столб во џамијата


## Наводи

## Надворешни врски

*Archnet 

Категорија:Архитектура од 11 век
Категорија:Цркви и манастири во Цариград
Категорија:Православни цркви во Турција
Категорија:Претворени цркви во џамии во Истанбул
Категорија:Џамии во Фатих
23 Октомври (награда)

**Државна награда „23 Октомври”** — награда од високо ниво на Република Македонија која традиционално се доделува на Денот на македонската револуционерна борба - 23 Октомври. Со неа се оддава највисоко признание за долгогодишни остварувања во областа на науката, културата, образованието, заштитата на државните интереси и промоција на државните приоритети, вредности и културно-историското наследство на Македонија.

## Доделување
Според Законот за државните награди на Република Македонија со државната награда се доделува на поединци, група творци, екипи, установи, трговски друштва и здруженија на граѓани од земјата. 
Државната награда под условите определени во конкурсов може да се додели и на странски државјани, група творци, екипи и институции од странство. 
На награден поединец му се доделува: диплома, плакета и паричен износ. 
 
Паричниот износ на државната награда “23 Октомври” изнесува десет просечни месечни плати во Република Македонија исплатени во последните три месеци во тековната година. 
Државната награда “23 октомври “ се доделува, по правило, секоја година. 
Во една година може да се доделат награди на најмногу 5 лица.

Традиционално наградите се доделуваат во зградата на Македонското Собрание.

## Добитници

Први и историски добитници на оваа награда се:
етнологот Танас Вражиновски, Тахир Зајази, истакнат педагог и методичар и Гане Тодоровски, афирмиран поет, критичар, преведувач, и книжевен полемичар.

## Наводи

## Поврзано
* Државни награди на Македонија

## Надворешни врски
* Државната награда „23 Октомври“ -You Tube

23

Категорија:Појавено во 2007 година во Македонија
Емирсултанова џамија

**Емир-султановата џамија** (турски:* Emirsultan Camii*) е џамија која се наоѓа во Бурса, Турција. Била изградена во времето на султан Селим III во 1804 година и реконструирана во 1868 година. Моментално градбата се состои од две минариња.
## Наводи

Категорија:Архитектура од 19 век
Категорија:Џамии во Бурса
Категорија:Отомански џамии во Бурса
Покраини во Италија

десно|мини|350п|Карта на покраините во Италија во 2012 г.
Во **[[Италија]]**, **[[покраина]]та** (итал. *provincia*) — административна единица помеѓу општината (*comune*) и регионот (*regione*).

Една покраина се состои од многу општини, а обично неколку покраини регион. Регионот Аостинска Долина е единствениот кој, во потесна смисла, нема покраини: административните функции на неговата покраина ги врши соодветната регионална влада. Меѓутоа во друга смисла, овој регион може да се смета и за покраина. Секоја покраина ја води претседател или комесар кој стои на чело на покраинската извршна управа и делува заедно со покраинскиот совет. Претседателот и советот се назначуваат со освени гласови од градоначалниците и советниците на секоја општина.

Земјата има вкупно 107 покраини (вклучувајќи ја Аостинската Долина), од кои три се новоорганизирани, и ќе стапат во сила како единици дури во 2009 г. На списокот со задебелени букви означени се покраините чии главни градови се воедно и главни градови на регионот во кој припаѓаат.

Некои од покраините имаат формален статус на метрополски градови или слободни општински здруженија. Во Сицилија сите покраини во 2013 г. се заменети со вакви здруженија.

## Список на покраини
Ова е список на покраините во Италија по азбучен редослед, со разни податоци за секоја од нив. Податоците важат за 2016 г.
 

## Наводи

## Поврзано
* Региони во Италија
* Општини во Италија
* Список на градови во Италија

## Надворешни врски

* Сојуз на покраините на Италија 
* Ознаки и шифри на единиците, покраините и регионите — ISTAT 
* Покраини и општини на Италија 

Категорија:Административна поделба на Италија

Категорија:Списоци за Италија
Категорија:Второстепени административни единици на земјите
Жупања

**Жупања** (хрватски: Županja) — град во Хрватска. Жупања се наоѓа во историско-географската област Славонија, а административно е дел од Вуковарско-сремската жупанија. Жупања е на 254 км од Загреб. Според пописот од 2011 година, градот имал население од 12,090 жители.

## Население

## Галерија

Zupanja Marktplatz.JPG|Станбени згради
Memorial for the defenders of Zupanja, Croatia.JPG|Споменик на бранителите
HŽ 2062 Županja.jpg|Железничка станица


## Наводи

## Надворешни врски

* [www.zupanja.hr Службено мрежно место] (хрватски)

Категорија:Градови во Хрватска
Категорија:Вуковарско-сремска жупанија
Категорија:Босанско-хрватски гранични премини
Категорија:Срем
Фатих џамија

thumb|200px|Внатрешниот изглед на џамијата
**Фатих џамија** (турски *Fatih Camii*) — џамија која се наоѓа во Истанбул, Турција. Таа била изградена од страна на Мехмед II во период од 1463 до 1470 година на местото на поранешната црква Свети Апостоли. Во моментот џамијата вклучува две минариња, библиотека, болница, карвансарај, маркет, амам. Џамијата била разрушена од земјотрес на неколкупати: во 1509 година и 1766 година. Целосно била направена од страна на Мустафа II.

## Историја

Џамијата била изградена по заповед на османлискиот султан Мехмед II во периодот од 1463 до 1470 година, на местото каде некогаш се наоѓала византиската црква Свети Апостоли. Црквата била разрушена по зазимањето на градот, и дел од нејзините рушевини биле користени за изградба на џамијата. Главен архитект на новиот муслимански храм бил Атик Синан, за кој освен неговото име, друго не е познато.

Првиот пан на муслиманскиот комплекс претставувал комплекс од згради околу храмот. Комплексот вклучувал осум медреси, библиотека, болница, каравансарај, хамам, основно училиште и имарет. Подоцна, кон комплексот биле изградени и неколку турбиња. Имал зафатнина од 325 квадратни метри.

Првата џамија била разрушена во 1509 година по еден силен земјотрес. По земјотресот таа била реконструирана, но во текот на својата историја, односно во 1557 и 1754 година, џамијата повторно била разрушувана од земјотрес. На 22 мај 1766 година се случил уште еден голем земјотрес во градот, па главната купола на муслиманскиот храм се срушила. Така, по земјотресот започнала целосна реконструкција на џамијата, и денешниот изглед на џамијата датира од 1771 година, од времето на султанот Мустафа III. За главен архитект бил избран Мимар Мехмед Тахир.

## Поврзано
* Џамија „Султан Мехмед Фатих II“ — џамијата во Делчево, наречена по истиот султан
* Список на џамии
* Османлиска архитектура

## Наводи

*  
*  
* 

## Надворешни врски

* Фатих џамија 
* Слики од Фатих џамија 

Категорија:Архитектура од 15 век
Категорија:Куполи
Категорија:Џамии во Фатих
Категорија:Црква Свети Апостоли (Цариград)
Категорија:Градби на Мехмед II
Џамија Фенари Иса

**Џамијата Фенари Иса** (турски: *Molla Fenâri Îsâ Câmîsi*, грчки: *Eκκλησία του Λίβος*) е џамија во Истанбул, Турција, изградена на местото на две православни цркви.

## Историја
### Византиско време
thumb|лево|180px|Ромејски остатоци од Северната црква (чувани во истанбулските археолошки музеи)
Липскиот манастир или денешната џамија Фенари Иса е верски објект од 10 век. Во 908 година византискиот адмирал Константин Липс во присуство на императорот Лав VI ја отворил новата црква во Цариград. Храмот бил посветен на Пресвета Богородица, но бил познат како манастирот на Липс.

Оваа црква била изградена врз темелите на црква од 6 век, каде биле чувани моштите на Света Ирина. Во овој период црквата била позната како Северна црква. По 1261 година и повторното воспоставување на Византија, во периодот од 1286 до 1304 година од страна на Теодора Дукина, вдовица на Михаил VIII Палеолог, била изградена уште една црква посветена на Свети Јован Крстител. Во манастирот биле погребани неколку членови од династијата Палеолози, како синот на Михаил VIII Константин, Ирина Монфератска и Андроник II. Во овој период, најверојатно манастирот бил дом за околу 50-тина монахини. Во текот на 14 век бил направен нартексот на црквата, додека обичаите за погребување на царските членови на империјата продолжила и во 15 век, каде била погребани Ана, првата сопруга на императорот Јован VIII Палеолог The church was possibly used as a cemetery also after 1453..

### Османлиско време
thumb|Внатрешност на џамијата.

Во 1497-1498 година, набргу по падот на градот и за време на владеењето на султанот Бајазид II (1481-1512), јужната црква била претворена во џамија, каде било изградено и едно минаре и михраб од страна на великодостојникот Фенаризаде Алаедин Али бен Јусуф Ефенди. Бидејќи еден од главните проповедници на медресата се викал Иса, неговото име било додадено во името на џамијата. Џамијата изгорела во 1633 година и повторно била обновена во 1636 година. Во овој период Северната црква била претворена во теке, мозаиците биле отстранети и двете куполи реновирени. По пожарот во 1782 година комплексот бил повторно обновен во 1847-1848. По поредниот пожар од 1920 година храмот бил напуштен. За време на ископувањата извршени во 1929 година, дваесет и два саркофази биле пронајдени. Комплексот бил темелно обновен меѓу 1970-тите и 1980-тите и оттогаш повторно служи како џамија.

## Наводи

## Надворешни врски

* Byzantium 1200 - Lips Monastery
* "Typikon of Theodora Palaiologina for the Convent of Lips in Constantinople" (trans. Alice-Mary Talbot) , from *Byzantine Monastic Foundation Documents: A Complete Translation of the Surviving Founder's Typika and Testaments*, Thomas, J. & Hero, A.C. (eds.) (Dumbarton Oaks Research Library and Collection, Washington D.C. 2000)

Категорија:Џамии во Фатих
Категорија:Претворени цркви во џамии во Истанбул
Категорија:Архитектура од 10 век
Категорија:Цркви и манастири во Цариград
Ејуп Султан џамија

**Ејуп Султан џамија** — џамија која се наоѓа во Истанбул, Турција.

## Историја
thumb|лево|200px|Турбето на Абу Ајуб ал-Ансари
По падот на Цариград во 1453 година, султанот Мехмед II издал наредба да бидат изградени голем број на џамии во градот. Првата џамија која била изградена во градот била Ејуп Султан џамија, која се наоѓа на местото каде се верува дека се наоѓа гробот на Абу Ајуб ал-Ансари, наследник на муслиманскиот пророк Мухамед. Ансари загинал за време на Опсадата на Цариград во 674 година.. Турскиот патописец Евлија Челебија раскажал за отворањето на гробот.

Џамијата била изградена во 1458 година. За многу краток период, џамијата се претворила во свето место за муслиманите од новиот Истанбул.

Кон почетокот на 19 век, џамијата била целосно реставрирана од страна на отоманскиот султан Селим III.

Денеска комплексот е еден од најпристижните во муслимснкиот свет. Во текот на отоманскиот период се сметало за чест да се биде погребан во џамијата Ејуп.

## Опис

Џамијата има квадратна форма со една голема купола и осум помали кои се наоѓаат околу големата. Една од тие мали куполи го покрива и олтарот. На влезната порта од комплексот се наоѓа арка на победата и води до градината во џамијата. Минарињата биле изградени во времето на Ахмед III, а турбето во времето на Махмуд II. Едно од турбињата, кое припаѓа на Ајас Мехмед-паша било изградено од страна на Мимар Синан. Освен тоа, овде се наоѓа и турбе на Лала Кара Мустафа-паша, на Булак Мустафа кој бил адмирал во времето на Сулејман Величествениот.

## Наводи

## Надворешни врски

* Слики од џамијата 
* 360° панорама од џамијата 

Категорија:Архитектура од 15 век
Категорија:Џамии во Ејуп
Категорија:Златен Рог
Категорија:Градби на Мехмед II
Државни празници во Македонија

Ова е список на **[[државен празник|државните празници]]** кои се одбележуваат во **[[Македонија]]**

## Надворешни врски
* Закон за празници, Министерство за труд и социјална политика на РМ 

Македонија
Категорија:Македонска култура
*
Категорија:Списоци за Македонија
Исабегова џамија (Измир)

**Џамијата Иса Беј** (турски *İsabey Camii*) е џамија која се наоѓа во провинцијата Селџук во близина на градот Измир. Џамијата била изградена во 1374 година и е една од најстарите во околината.

Категорија:Џамии во Измир
Категорија:Архитектура од 14 век
Категорија:Архитектура на Анадолските бејлици